description: Директорът в норвежката B2Holding, която през лятото купи втората по големина колекторска компания в България, пред "Капитал"

title: Расмус Хенсон: Очаквам банките в България да извадят лоши кредити за 1 млрд. евро

maintext:
Норвежкият купувач на колекторската АСВ има готовност да инвестира в портфейли с несъбрани вземания, разказва Расмус Хенсон
© Велко Ангелов
Расмус Хенсон е директор "Стратегия, сливания и поглъщания" на B2Holding от близо 2 години. Има 16-годишен опит в инвестиционния мениджмънт, консултантските услуги в областта на корпоративните финанси, сливанията и поглъщанията, проектното финансиране и бизнес развитието. Завършил е бакалавърска степен по право, политически науки и икономика в Университета в Осло. Има и магистратура по мениджмънт от Лондонското училище по икономика.
Норвежката B2Holding е в топ 10 на най-големите инвеститори в изкупуване на задължения в Европа. Компанията оперира в общо 16 страни, има 1500 служители и повече от 4.45 млн. задължения за 5.4 млрд. евро. През юни тази година B2Holding придоби едно от водещите български дружества в сектора - "Агенция за събиране на вземания" (АСВ). Сделката включваше дъщерното дружество на АСВ в Румъния - D.C.A., и специализираното в събирането на просрочени дългове на юридически лица Smart Collect.
- Сърцевината на нашия бизнес е събирането на задължения и покупката на портфейли с лоши кредити. Започнахме в региона на северните скандинвски страни, след което се развихме в балтийските републики. Разглеждахме възможности за експанзия в Югоизточна Европа и Западните Балкани, като вече имахме няколко придобивания в региона, както и покупки на портфейли в Хърватия, Сърбия, Словения и Черна гора. Придобихме втората по големина компания за събиране на вземания в Полша Ultimo. Придобихме и голямо портфолио от Hypo Alpe Adria, както и портфейл с необслужвани ипотечни кредити в Румъния.- Не бих могъл да отговоря, тъй като сме публично търгувана компания и такъв тип информация се разкрива по специален начин.- Това беше структурирана продажба. С нас се свърза наетият консултант по сделката. Както казах, тази година беше много добра за стратегията ни за експанзия в Югоизточна Европа и търсенето на позициии на развиващи се пазари, които са във фазата на растежа.- Възвръщаемостта е сходна с тази в останалите балкански страни. Всичко зависи от цената, на която могат да се придобиват портфейли от вземания, както и от нивото на компетентност на специалистите в индустрията. Но като цяло нивото на възвращаемост е задоволително.- Не е изключено. Възможно е да се появат още скандинавски компании. В страната вече има германски инвеститори в нашия сектор.- Ние придобихме втората по големина компания на пазара, която има бизнес и в Румъния. На този етап нямаме планове да консолидираме повече.- Това е една млада, но доста добре разработена компания, в която няма нужда от преструктуриране. Може би малко фина настройка. Впечатлени сме от това колко способни хора има в организацията не само в България, но и от екипа в Румъния. С Нина Станчева и Мартин Деспов (основателите на компанията, бел. ред.) се работи отлично.- От тях очакваме да помогнат да осъществим стратегията си да изградим капацитет за събиране на всякакъв вид задължения - потребителски необезпечени, потребителски обезпечени, корпоративни, дългове на малки и средни предприятия.- Очевидно е, че банките не са започнали много активно да продават портфейли от лоши кредити. Разбира се, имаше проверка на качеството на активите през това лято, видяхме няколко продажби и бих предположил, че те ще започнат да предлагат по-активно. Компаниите за потребителски финанси са другият двигател, който засега произвежда болшинството от вземания, по които се работи.- Личното ми очакване е да се предложат за продажба портфейли с лоши кредити на стойност между 500 млн. и 1 млрд. евро.- Ние наскоро емитирахме облигации за 175 млн. евро, така че към днешна дата имаме значителен капацитет за инвестиране. Не мога обаче да ви кажа колко точно можем да насочим към България, но амбициите са значително да увеличим бизнеса си тук.- Нямам справка за инвеститорите, но мога да ви кажа кой инвестира в нашя капитал. Ние бяхме листнати на борсата в Осло през юни и акциите ни бяха придобити основно от институционални инвеститори от скандинавските страни, Великобритания, САЩ и Полша.Знам, че това е проблем и въпросът беше повдигнат от консултанта ни по време на дю дилиждънса. Но в нашия бизнес засега юридическите казуси опират до дребни искове в съда, при които не очакваме да се сблъскваме с проблеми. Ако не бъде решен, този проблем би ни въздействал, когато започнем да събираме корпоративни заеми с обезпечения.- Не. Много конструктивно протече процесът по одобрение на сделката от БНБ. Намираме, че е много добър моделът в България, при който този бизнес се контролира по някакъв начин от регулаторна институция. Това е добра практика.Интервюто взе Гергана Михайлова


description: Две реакции са малко прибързани: празненствата на Ку-кукс-клан и тостовете с водка в руската Дума.

title: Мнение Факторът "Тръмп"

maintext:
Стефан Попов
"Риск Монитор"
Когато в края на 1990 заминах за Ню Йорк, едно от първите неща, които научих за този уникален град, беше името Доналд Тръмп - The Donald, както го наричат. Описан ми бе като новобогаташ простак, който вилнее из Горен Източен Манхатън, винаги на ръба на закона, скандализиращ нормалните граждани, нахален, брутален. Още не знаех думата мутра, но за това ставаше дума.Немислимото се случи и днес The Donald е президент на САЩ. Какво да предстои след този избор, който бе сбъркан от полстерите на най-мощните социологически агенции в САЩ? Американците очакват изстъпления на расова и етническа основа; отмяна на реформата на Обама в здравеопазването; промяна в баланса на Върховния съд, който сега е в равновесие; доминация на бялото мнозинство; драстични мерки срещу имиграцията, която в САЩ се толерира по напълно рационални, а не морални или правозащитни съображения; оттегляне от настоящите политики по климатичните промени. Изобщо очакват дясно-консервативна радикализация във всякакви посоки и безпрецедентно обществено разделение, което се видя в кампаниите.Засяга ли ни всичко това нас, в Източна Европа? Преди всичко популистко-националистическа ориентация в ядрото на федералната власт би дала нова доза самоувереност на подобни движения из цяла Европа. Няма как Ку-клукс-клан да празнува шумно победа, а националпопулистите във Франция, Германия, Австрия, Холандия, Унгария да не се радват, че тяхното време тепърва идва. Степента на радикализация още зависи обаче от отношенията с Конгреса и особено от администрацията на президента. Този колективен портрет, а не клоунадите на самия Тръмп, ще подскаже посоката. Бъдещата администрация ще бъде по-традиционно дясноконсервативна. Вероятно тя ще съкрати или отмени редица изпълнителни актове (т.нар. executive orders), с каквито изобилно си служеше Обама. И много вероятно е тези действия да не се усетят силно извън Америка.Много по-същественият момент е външната политика на новия президент. Конституционно той не е така силно овластен, но практиката го е наложила като "единствен орган" (по решение на Върховния съд) във водене на външните дела. В каква степен президентът може цялостно да промени външната политика на САЩ и какво по-конкретно да очакваме? Подобен период на внезапна и съществена промяна имаше след 11 септември 2001 г. Тогава Буш-младши, заразен от неоконсервативния си кабинет, заряза идеите от кампанията си и реши да изнася свобода и демокрация по света. Резултатът включва не само разпадането на държавността из арабския свят, но и уникалния проект за държава на унищожението ДАЕШ, който европейското мислене за държава няма дори сетива да възприеме. Така ли ще стане сега?Тръмп лансира радикална версия на доктрината "Монроу", според която стратегическите интереси на САЩ засягат Западната хемисфера. От една страна, тя предполага особено внимание към чужди намеси в тези зони (затова инсталирането на ядрени установки в Куба през 1962 г. е абсолютно недопустимо), но и обратно - степени на незаинтересованост на самите САЩ от процеси извън това пространство. В този дух Тръмп е враждебен към: а) глобално отворена търговия; б) договори тип НАФТА, ТТП, ТАС; в) дори и към по-стари форми на глобално сътрудничество; г) алианси от типа на НАТО.Това е съвременен пакет от изолационистки и протекционистки мерки. Ако бъде изпълнен, това ще е краят на либералния международен ред, който Уудроу Уилсън започва, недотам успешно, да изгражда след Голямата война и който доминира в света след Втората световна война. В него се разчита на едно двойно действие. От една страна, САЩ имат силата да въздържат, сплашват и принуждават войнолюбиви и разбойнически правителства. От друга - всеки, който предпочита търговския обмен пред войната, е добре дошъл да се включи в подходящия международен режим, каквито са ООН, Световната банка, Световна търговска организация, Международният валутен фонд, НАТО и т.н. Тръмп се изказа срещу всички, заплашвайки да изтегли САЩ от тях. Изтегляне на САЩ от международните режими би означавало ни повече, ни по-малко от катастрофа на международния ред след 1945 г. Но възможно ли е това?Не е. Светът изглежда един от Trump Tower (резиденцията на Тръмп на Пето авеню) и друг от Овалния кабинет. Опитът тези намерения да станат действителни политики ще доведе до отстраняването на президента през импийчмънт, за какъвто вече се заговори. Но Тръмп и републиканският елит имат интерес от успешен мандат. Успешен мандат означава въздържане от саморазрушителни утопии на международна сцена.Във всеки случай две реакции са малко прибързани - празненствата на Ку-кукс-клан и тостовете с водка в руската Ддума. Няма съмнение, че започва бавна и сериозна промяна. Тя трябва да се наблюдава и оценява внимателно, без кресливи прогнози за края на света.

fasttext_language: bg


description: Реалната доходоност на българските дружества е под 0.5%, показва изследване на Европейската федерация на инвеститорите и потребителите на финансови услуги Better Finance

title: Пенсионните фондове в Европа са масово с доходност под пазарен бенчмарк

maintext:
© Анелия Николова
Основните причини за ниските резултати са високите такси на дружествата, разпределението на активите и управлението на портфолио мениджърите
изчислява пенсията от УПФ като срочен анюитет за 17.83 години, а не като пожизнена пенсия, с отразяване на влиянието на биометрични таблици, както изисква законът", се казва още в позицията на пенсионните дружества.
Пенсионните дружества в Полша, Румъния и Дания единствено в Европа имат реална доходност над тази на основен пазарен бенчмарк през последните 15 години. Реалната годишна доходност на доброволните пенсионни продукти в България е 0.3%, а на задължителните универсални пенсионни продукти - 0.1%. За същия период примерен пазарен бенчмарк, който се използва за сравнение, има средногодишна доходност за периода от 2.5%. Това показва изследване на Европейската федерация на инвеститорите и потребителите на финансови услуги Better Finance, която обединява 50 национални асоциации.Използваният в случая сравнителен показател е компилиран от пазарния индекс за инвестиции в акции MSCI World equity index с тегло 50% и пазарния индекс за инвестиции в облигации JPM Euro Govt Bond Index също с тегло 50%. Според проучването основните причини за ниските резултати на европейските пенсионни фондове са високите такси на дружествата, разпределението на активите и управлението от страна на портфолио мениджърите.В края на миналия месец на обществена дискусия по темата за доходността на пенсионните фондове у нас Любомир Христов, председател на Института на дипломираните финансови консултанти, който е партньор на Better Finance за България, заяви, че българските пенсионери, които получават пенсия само от Националния осигурителен институт (НОИ), ще имат по-висок месечен доход, отколкото тези, които получават и доход от универсален пенсионен фонд. Според неговите изчисления и допускания на база данните от периода 2002 - 2015 г. една пенсия от Националния осигурителен институт ще осигури на българските пенсионери недостиг от 22% в сравнение с последния им месечен доход, докато са работили, а при пенсия от държавата плюс такава от частен фонд месечният недостиг ще стане 28%.Данните предизвикаха официална реакция от страна на Българската асоциация на дружествата за допълнително пенсионно осигуряване, в която те твърдят, че изчисленията са неверни. Според позицията Христов не "взема предвид увеличения размер на вноската, който е функция на увеличения осигурителен доход", което прави неговите изчисления подвеждащи. "Очевидно, че тойКакто е известно от миналата година, спестяванията по лична партида в частен пенсионен фонд могат да бъдат прехвърляни в НОИ. Към края на септември малко над 3500 са направили това, като голяма част от тях са държавни служители, които са близо до пенсиониране от системата на сигурността."Изследването на Better Finance показва реалната доходност и демонстрира, че нито потребителите, нито регулаторите в Европа са наясно с нея. За България изчисленията сочат, че откакто съществува допълнително пенсионно осигуряване, потребителите са печелили по 30 стотинки на 100 лева годишно", коментира Любомир Христов.Според него един от вариантите за по-добро осигуряване на пенсионерите е навлизането на паневропейски персонален пенсионен продукт. Той трябва да предложи конкуренция на доброволното пенсионно осигуряване, който да бъде разпространяван на всички пазари в ЕС и да е със значително по-ниски такси поради по-големите обеми. Обсъждането за въвеждането на подобен продукт тече от 2012 г. и беше инициирано от Европейския надзорен орган в областта на застраховането и пенсионното осигуряване EIOPA. Последно през октомври тази година Европейската комисия приключи общественото обсъждане по темата и сега се очаква тяхната позиция. Основното е, че въвеждането на подобен продукт трябва да стане без промяна на националните законодателства, но според очакванията на Христов евробюрократите ще отлагат възможно най-дълго реалното въвеждане на тази инициатива.


description: Стартиращите компании могат да кандидатстват за акселераторската програма до 12 март

title: Metro търси стартъпи в търговията

maintext:
Новата програма допълва съществуващия проект на Metro Accelerator, който вече втора година избира технологични предложения за хотелския, ресторантьорски и кетъринг бизнеса.
© Metro
Стартиращите компании могат да кандидатстват за участие в акселераторската програма на Metro и Techstars до 12 март 2017 г.
Успешни проекти за хорека бизнеса
Новата програма за иновации допълва съществуващия проект на Metro Accelerator, който вече втора година избира технологични предложения с добавена стойност за професионалните клиенти на Metro от хотелския, ресторантьорския и кетъринг бизнеса.
През 2016 г. българският startup Reputize стана част от програмата за иновации в сферата на хотелския бизнес и ресторантьорството. Компанията предлага инструменти за управление на репутацията на хотели. Стартъпът разчита на big data технологии, агрегиране на ревюта за хотели от повече от 100 онлайн източника за пътувания и социални медии. Reputize подпомага хотелиерите да получат по-голямо присъствие с ревюта в уебсайтове като Trip Advisor, Holidaycheck, Zoover.com, TUI, ITS, Neckerman, Trivago.
Проектът на Reputize заедно с тези на още девет компании ще бъде представен пред инвеститори, медии и широка публика на 7 декември на специален демо ден в в German Tech Entrepreneurship Center в Берлин.
Германската компания Metro започва нова специализирана програма за развитие на дигитални иновации с приложение в търговията. Metro Accelerator for Retail ще търси стартъп екипи, които разработват технологични услуги и продукти, ускоряващи бизнес процесите в сектора на търговията. Финалистите ще се възползват от експертизата на Metro и партньора му - предприемаческата мрежа Techstars, които ще осигурят над 100 ментори за най-добрите десет стартиращи фирми.Дигиталните приложения трябва да подпомогнат клиентите на германската компания да станат по-успешни, а хипермаркетът на Metro - Real, една от големите вериги в Германия, също ще се възползва от предложените проекти на стартиращите компании. Обхватът на дигиталните предложения може да бъде от малки обекти, през местни хранителни магазини, компании за доставки и услуги, до вериги магазини и хипермаркети.Това е третата инициатива на Metro, насочена към стартиращи компании и идеи за технологична оптимизация. Предните две програми бяха насочени към хотелския и ресторантьорския бизнес.Стартиращите компании могат да кандидатстват за участие в акселераторската програма до 12 март 2017 г. Кандидатстването става чрез форма на английски език на уебсайта на акселератора: www.metroaccelerator.com . Кандидатите трябва да попълнят въпросник, а при желание - да качат и свое видео, обясняващо проекта. Десетте най-обещаващи предложения ще бъдат определени след директни срещи и телефонни интервюта с жури, съставено от инвеститори и ментори.Финалистите ще имат ментори и ще получат ценни съвети за това как най-успешно да развият идеите си. "В основата на стратегията ни е да подпомогнем своите клиенти да бъдат още по-успешни в бизнеса си, казва Олаф Кох, председател на управителния съвет на Metro. Убедени сме, че независимите търговци могат да се възползват по най-добрия начин от дигиталните решения – от гледна точка на комуникация с клиенти, нови услуги и в подкрепа на своите бизнес операции. Това е и основната причина да започнем Metro Accelerator for Retail."Програмата е първият акселератор, който систематично ще промотира дигитални приложения за независими търговци (B2B2C) и за водещата верига хипермаркети Real (B2C). Демо денят, на който финалистите ще представят идеите си, ще се състои през септември 2017 г. в Берлин, а най-добрите идеи ще получат инвестиция от 120 хил. евро, достъп до експертите от мрежите на Metro, Real и Techstars, възможност да използват coworking пространство за времетраенето на програмата и други.


title: Плевнелиев търси съгласие за кабинет в рамките на този парламент

maintext:
Борисов за пореден път призова Радев и БСП "да направят служебен кабинет и да караме до следващите избори, когато и да са те".
© ГЕОРГИ КОЖУХАРОВ
Политическите консултации при президента Роден Плевнелиев с парламентарните групи щe продължат през цялата следваща седмица, а тяхната основна цел е да се търси начин за сформиране на кабинет в рамките на този парламент. Едва след като стане ясно, че съставянето на редовен или програмен кабинет е невъзможно, тогава ще се търси политическо съгласие първо за датата на предсрочните избори, които трябва да се проведат бързо, и след това - за съставяне на служебен кабинет. Това стана ясно от изявление на държавния глава в петък и последвалите го коментари на политици и експерти.Президентът не реди служебно правителство, тъй като на този етап не може да се говори за служебно правителство – това бе акцентът в изявлението на Росен Плевнелиев от петък, направено в Малта, където той беше на държавно посещение по покана на малтийския си колега Мари-Луиз Колейро Прека. Смисълът на настоящите консултации е да се опитаме да запазим стабилността, парламентарния ред и да не допуснем разрастване на политическата криза, подчерта Плевнелиев. Той отправи ясен апел към политическите партии: "Нека положим усилия да потърсим и да намерим устойчиво решение в рамките на действащото Народно събрание." Ако това е невъзможно, тогава ще се върви по процедурата в конституцията, която предвижда съставяне на служебен кабинет. Управлението на държавата има важни задачи за решаване - приемане на бюджета, работата по предстоящото председателство на ЕС, задачите, които постави референдумът, и др."В момента всичко е в ръцете на парламента. Първо, трябва да се провери и да се изчерпи възможността за формиране на кабинет в този парламент и не може да се говори за нещо друго, докато не приключи тази процедура. Ако след консултациите, които президентът прави, всички партии декларират пред него, че не биха сформирали кабинет, тогава той може да консултира датата за изборите", каза Румяна Коларова, секретар на държавния глава по връзки с гражданското общество, в интервю по "Дарик" в неделя. "Ако партиите се споразумеят да направят програмно правителство, хоризонтът за изборите ще бъде по-далечен", каза още тя."Задачата, която предполага бързо провеждане на предсрочни избори, ако се стигне до тях, е ротационното председателство. България е на ръба да изгуби ротационно председателство, защото там са необходими бързи и ефективни решения на изпълнителната власт. Вече има правителство в оставка", посочи още Румяна Коларова.В края на миналата седмица – четвъртък и петък – президентът последователно проведе консултации с първите две парламентарни групи – ГЕРБ и БСП. И двете партии са потвърдили първоначалните си заявки, направени още в нощта след балотажа на президентските избори, че няма да правят опит за сформиране на кабинет в този парламент. През новата седмица консултациите продължават с останалите парламентарни групи – по две на ден, с изключение на понеделник. Чак след това президентът има намерение да свика извънредно заседание на Консултативния съвет за национална сигурност (КСНС), на което да обяви резултатите от проведените консултации и да се търси съгласие за изход от политическата криза. Плевнелиев заяви, че на КСНС ще бъде поканен и новоизбраният президент Румен Радев. Плевнелиев заяви, че няма да допусне "противопоставяне на действащия президент и на неговия приемник", нито "ситуация, в която един президент си назначава служебно правителство, а следващият го разпуска и назначава свое служебно правителство". Национално отговорното решение минава през съвместни действия на двамата президенти и това не е бягане от отговорност, категоричен е той. Румен Радев встъпва в длъжност на 22 януари и от тази дата нататък той ще може да сменя министри или целия кабинет, назначен от Плевнелиев.Ако се окаже, че няма опция за съставяне на кабинет в рамките на този парламент, на КСНС ще бъде обсъдена и датата, на която да се проведат парламентарни избори. Едва след това президентът ще пристъпи към процедурата за връчване на проучвателен мандат за съставяне на правителство, обяви пресслужбата на държавния глава в съобщение от петък, като цитира Плевнелиев, че връчването на мандатите не може да е формалност, неговата цел е политическите партии да положат усилия да сформират правителство.През уикенда представители на Реформаторския блок и АБВ заявиха, че техните формации няма да приемат да съставят правителство в рамките на този парламент. Ако третият поред мандат за съставяне на кабинет в настоящия парламент бъде даден на Реформаторския блок, той ще бъде върнат на президента и коалицията няма да предлага правителство след оставката на Борисов, заяви Меглена Кунева пред Националното събрание на ДБГ. Румен Петков в интервю също заяви, че АБВ няма да приема мандат.Същевременно от Патриотичния фронт, макар и уклончиво, дават да се разбере, че биха приели да съставят кабинет, ако получат мандат. Лидерът на ВМРО Красимир Каракачанов заяви пред "Дарик", че разговорът тепърва предстои, но по това може да се разсъждава. Същевременно той подчерта, че за страната е по-добре да има постоянно правителство и "политиците да се разберат", защото след оставката на Борисов страната е в политическа криза, администрацията не работи и е несериозно и безотговорно държавата пет месеца да бъде на автопилот. Според него, ако има разбирателство за избори в края на март или началото на април, няма нужда да се разпуска парламентът и да се минава към служебно правителство, достатъчно е сега парламентът да излъчи правителство.


description: Той ще бъде въведен през 2017 г. и ще е най-ниският в ЕС

title: Унгария ще привлича инвеститори с корпоративен данък от 9%

maintext:
Орбан демонстрира, че иска да ореже данъците, откакто страната излезе от мерките за бюджетна дисциплина на ЕС през 2013 г.
Мерките ще се отразят върху решенията на по-големите компании, които искат да намалят своето данъчно бреме чрез прехвърляне на печалбата в чужбина и трансферно ценообразуване.
Унгарското правителство ще намали корпоративния данък в страната до най-ниското му равнище в Европейския съюз (ЕС). Това е знак за засилващата се конкуренция между страните по света с цел привличане на преки чуждестранни инвестиции, пише Financial Times.Орбан демонстрира, че иска да ореже данъците, откакто страната излезе от мерките за бюджетна дисциплина на ЕС през 2013 г.
Премиерът Виктор Орбан заяви, че новият корпоративен данък от 9% ще бъде въведен през 2017 г. Той ще е значително по-нисък от настоящите 12.5% в Ирландия. В момента Унгария облага компаниите с 10% за печалба до 1.74 млн. долара и с 19% за печалба над това ниво.
Сега новият данък ще се отнася за всички бизнеси. "Корпоративният данък ще бъде намален догодина и нивото от 9% ще се отнася еднакво за малки и средни предприятия, както и за големи корпорации", се казва в изявление на правителството.
Според икономистите мерките основно ще облагодетелстват средни по големина унгарски и чуждестранни компании с годишни приходи над 2.15 млн. долара.
Данъците за големите чуждестранни предприятия в Унгария, особено германските автопроизводители, вече са силно намалени от субсидии и други облекчения. Малките фирми вече се възползват от ниското облагане
от
10%
върху печалбите и промяната за тях няма да е голяма.
Орбан демонстрира, че иска да ореже данъците, откакто страната излезе от мерките за бюджетна дисциплина на ЕС през 2013 г.
Орбан демонстрира, че иска да ореже данъците, откакто страната излезе от мерките за бюджетна дисциплина на ЕС през 2013 г. Унгария вдигна някои данъци през 2010 г., за да избегне международна спасителна програма. Държавният дълг спадна под 75% от БВП и се очаква икономиката на страната да нарасне с 2.1% през 2016 г. и с 2.6% през 2017 г., което е над средното за ЕС.
Според икономическото министерство правителствените резерви от 688 млн. долара ще покрият разходите от мерките през следващата година. Надеждите са, че въздействието върху бюджета ще бъде компенсирано от увеличените инвестиции. Унгарският парламент вече одобри бюджета за 2017 г. и не е ясно кога ще се състои вотът за новите мерки.
Анализаторите смятат, че мерките ще се отразят върху решенията на по-големите компании, които искат да намалят своето данъчно бреме чрез прехвърляне на печалбата в чужбина и трансферно ценообразуване. "
Това може по-скоро да има ефект върху данъчното оптимизиране, отколкото върху действителната бизнес дейност въпреки европейските усилия да се справят с това. Трудно е да се прогнозира колко точно допълнителни данъчни плащания могат да привлекат в страната с тези мерки, но това може да бъде придружено от много малка промяна в бизнес дейността", твърди Габор Бекеш, анализатор от Унгарския икономически институт.
По думите му мерките може да доведат до оплаквания
за
нечестна данъчна конкуренция от страна на западните държави. "Ако бях френски политик например, можех лесно да се оплача, че западноевропейските данъкоплатци дават на източните държави милиарди като субсидии, а те отвръщат с орязване на данъци
те
, което да привлече техните компании", казва Бекеш.


description: България изгуби част от еврофинансирането за обхода на Габрово заради забавянето на проекта.

title: Правителството отпусна 12 млн. лв. по проекта за тунел под Шипка

maintext:
© НАДЕЖДА ЧИПЕВА
Правителството реши да отпусне 12 млн. лв. за първата фаза по изграждането на обходния път на Габрово. Проектът е част от реализацията на мащабния план за тунел под връх Шипка, който трябва да осигури една от най-преките пътни връзки между Северна и Южна България. Решението идва, след като в края на миналата година България изгуби част от еврофинансирането за изграждането на обхода на Габрово. Първоначално обектът се финансираше по оперативна програма "Транспорт 2007 - 2013", но не беше приключен в срок заради оспорване на трасето от природозащитници и забавени отчуждителни процедури.
Още 13 млн. лв. на общини за училищната мрежа
Министерският съвет одобри допълнително 13 183 875 лв. по бюджетите на общините за оптимизиране на училищната мрежа. Средствата са за изплащане на обезщетения за юли и август, които се дължат при намаляване на числеността на персонала на училища и детски градини поради преструктуриране или закриване, съобщават от пресслужбата на правителството.
Проектът предвижда изграждането на участък от 23.25 км, етапна връзка на обхода със съществуващия първокласен път от 3.1 км и тунела под връх Шипка, който е втората фаза на проекта. Според последните данни на пътната агенция са изпълнени близо 11 км основен ремонт на съществуващ път и е започнало изграждане на третия етап - 5-километровата отсечка по изцяло ново трасе от кв. "Чехлевци" и до кв. "Дядо Дянко" в Габрово.Последният, четвърти, етап от първата фаза на проекта предвижда изграждане на пътен възел до кв. "Радецки" за етапна връзка до път I-5 – Шипченски проход с обща дължина малко над 4 км. Този етап още не е започнал. Изпълнител на обекта е консорциум ПСВТ, в който влизат "Хидрострой" АД, "Пътни строежи – Велико Търново" АД, "Пътинженерингстрой – Т" ЕАД. Договорът за строителство с тях е за 92.94 млн. лв. с ДДС. През лятото транспортният министър Ивайло Московски съобщи, че кабинетът ще даде общо 56 млн. лв. за довършване на обхода на Габрово. По думите на регионалния министър Лиляна Павлова плановете са той да бъде завършен най-късно през следващата година. За втората фаза на проекта - изграждането на тунел под връх Шипка, няма осигурено финансиране, но е сред резервните проекти на програма "Транспорт 2014 - 2020".


description: Това е най-лошият месец за облигациите от 13 години

title: Разпродажбите на ДЦК по света временно спряха

maintext:
© Brendan Mcdermid
21%
ръст на доходността отчетоха 10-годишните ДЦК на САЩ след изборите.
Разпродажбите на облигации в САЩ достигнаха своя предел. Инвеститорите започнаха да излизат от пазара още преди месец, когато данните за инфлацията в САЩ през август показаха 1.5% ръст на годишна база - най високото изменение от януари насам. Повишението на цените понижава доходността от държането на инструментите, като очакванията насочиха инвеститорите към акциите. Във вторник част от тях се върнаха към вече по-евтините облигации."До още по-големи разпродажби ще се стигне, щом видим продължителен ръст на инфлацията и покачване на БВП. Също така трябва да изчакаме Тръмп да осъществи част от предложенията си. Не мисля, че сме видели края на разпродажбите", коментира пред Bloomberg Питър Джоли от National Australia Bank.Избирането на Доналд Тръмп за президент беше катализатор за покачването на доходността по-облигациите. Неговите политики, свързани с понижаване на данъците, насърчаване на икономическия ръст, фискални стимули и солидната доза протекционизъм, се очаква да доведат до ръст в цените в най-голямата икономика.Първоначалните прогнози са, че и държавният дълг ще расте заради понижаването на приходите на фиска. Това се очаква да доведе до повече емисии на ДЦK, а по-голямото предлагане да понижи цената на инструментите. Не на последно място са намеренията на Фед за повишаване на лихвите, което трябва да се превърне в дългосрочна тенденция под президентството на Доналд Тръмп. Доходността на облигациите е положително обвързана с лихвите в икономиката, а при ръст на доходността цената на книжата ще пада."Поведението на пазарите не ме изненадва ни най-малко. Това е ориентирана към икономическия растеж програма, а подобно нещо не сме виждали от доста време", коментира Лусиано Сиракузано от WisdomTree пред New York Times.Това доведе до най-голямата разпродажба на ДЦК на САЩ през последните 13-години, пише Bloomberg. В трите сесии след изборите доходността по 30-годишните американски облигации се покачи с над 17%, а при 10-годишните, които са най-често търгуваните, ръстът след изборите надхвърли 21%.Не само американските емисии бяха засегнати от разпродажбата, като тя обхвана повечето регионални пазари. Германските 10-годишни ДЦК преминаха за пръв път към положителна доходност от февруари. Това се случи въпреки количествените улеснения в еврозоната, които ЕЦБ провежда, изкупувайки облигации и изкуствено повишавайки цената им. Германските емисии са най-потърпевши от факта, като носеха отрицателна доходност на държателите си през по-голямата част от годината.Още по изненадващо беше изплуването от дълбините на негативната доходност на японските ДЦК. "Меката" на количествените улеснения, където централната банка влива годишно над 740 млрд. долара в икономиката, също не беше виждала положителна доходност по 10-годишните облигации на правителството от средата на март. По време на разпродажбите тя за кратко изплува над 0%, но по-ниската ликвидност не ѝ позволи да последва пътя на другите развити пазари. Сериозното присъствие на Bank of Japan на пазара, която притежава над половината 10-годишни ДЦК, е предпоставка за по-ниската ликвидност.


description: Смартфоните и интернет разрушават бариери и правят все повече услуги не само достъпни, но и лесни за потребителите

title: Инвестиции в джоба

maintext:
[Shutterstock]
2Какво се променя
- Достъп до пазара - сделките вече са мигновени и не изискват комуникация с брокер
- Избор на инструменти - алтернативите са повече от всякога
- Такси за търговия - автоматизацията сваля цените за изпълнение
- Такси за управление на портфейл - намаляват заради натиска от автоматизация и увеличения брой клиенти
Mint
Позволява създаването на бюджет и разделянето на разходите в категории. Потребителят ясно вижда дали нарушава дисциплината си и ако някой от заложените месечни лимити е близо, приложението сигнализира с ярки цветове. Mint позволява свързване на банкова сметка и ръчно въвеждане на разходи. Достъпно за iOS и Android.
Dollarbird
Ясен преглед на планираните разходи и приходи чрез нанасянето им в календар. Всички въведени транзакции се отразяват върху общ баланс и подобно на другите съпоставими приложения позволява разделянето на приходи и разходи в категории. Dollarbird е безплатно и достъпно за iOS и Android.
Acorns
Инвестирай рестото - приложението свързва кредитна или дебитна карта с инвестиционна схема. При всяка покупка сумата се закръглява и рестото до закръгляването се инвестира. До каква сума да се закръглява се определя от потребителя. Средствата се насочват към шест различни схеми, които предлагат различен рисков профил. Таксите варират от 1 долар месечно до 0.25% от портфейла годишно. За момента Acorns е достъпно само за американски граждани.
Stash
Приложението е много подходящо за начинаещи инвеститори, тъй като стъпките в инвестирането са добре обяснени. Необходими са едва 5 долара първоначален капитал. Потребителят получава насоки как да разпредели средствата си, след което приложението подава релевантно съдържание, което служи като обучение за ползите от диверсификация и различните класове активи. Таксите са долар на месец или 0.25% при портфейл над 5000 долара. Stash все още е достъпен само за американски граждани.
Betterment
Нужен е едва долар, за да се започне. Приложението използва калгоритми, за да предложи инвестиционни схеми. Таксите варират между 0.15 и 0.35 на сто, което е далеч под традиционната консултантска такса от 1% в САЩ. По информация на приложението неговите портфейли постигат по-висока доходност от традиционните инвестиционни схеми в 88% от случаите. Към момента Betterment управлява активи за близо 5 млрд. долара.
Wealthfront
Приложението предлага управление на активи. Интересното е, че за суми под 10 хил. долара това става без никаква такса, а след това разходът е 0.25% от портфейла годишно. Необходимата стартова сума е 500 долара. В началото Wealthfront дава въпросник, който определя рисковия апетит и нагласи на вложителя. След това всичко е автоматизирано и не изисква намеса от клиента.
Robinhood
Приложението нанася директен удар на инвестиционните посредници, защото предлага търговия без комисиони. Предлаганите инструменти за търговия към момента обаче са едва около 5000. Освен това инструментите за анализ са доста ограничени. Голямата полза от приложението идва при висока честота на сключването на сделки. В момента приложението е достъпно само в САЩ и Австралия, но от компанията обещават навлизане и на други пазари.
Loyal3
Дава възможност за закупуване на части от акция, което е от голяма полза при по-малки вложения. Една акция на Alphabet например струва около 800 долара, което е сериозна сума за повечето дребни вложители. Големият минус е ограниченият брой инструменти.
Openfolio
С това безплатно приложение потребителят може да сравнява резултатите си с тези на 70 хил. други инвеститори. Openfolio дава информация за постигнатата от всеки инвеститор доходност, както и за начина, по който са разпределени активите му - в процентно изражение. Така той може да разбере дали "бие" останалите, или дали греши някъде. Това, което остава скрито, са размерите на позициите.
Един от интересните сектори, където смартфоните и приложенията правят пробив и, е инвестирането. Доскоро недостъпно за мнозина заради необходимостта от първоначален капитал, нуждата от специализирана консултация, отделянето на ресурс за комуникация с инвестиционен посредник или липсата на познания, днес инвестирането е отдалечено буквално на няколко докосвания на дисплея на телефона.Новите технологии и приложения всекидневно преначертават правилата на инвестициите и инвестиционното посредничество, премахвайки една по една бариерите пред потребителите.Повечето от приложенията, които правят вложенията в инвестиционни схеми (не традиционната търговия с финансови инструменти за напреднали) достъпни, все още не могат да се ползват на българския пазар. Въпрос на време е обаче това да се промени.Истинската революция е свързана с. Индивидуалните инвеститори имат възможност да се обучават, да спестяват, да взимат важни решения за парите си сами. И не на последно място – да сравняват резултатите си с огромен брой други, подобни на тях потребители.Тази коренна трансформация на инвестиционното поле едва ли ще завърши скоро. По-вероятно е тя да премине и към други области, в които потребителите и иноваторите съвсем скоро ще пренапишат правилата. Такива саДотогава ви предлагаме да "влезете в час" с еволюцията на инвестирането и спестяването със следните приложения:Стъпката преди инвестирането е бюджетирането. А в неговата основа е проследяването на разходите, които правим. С тези приложения ще знаете за какво точно харчите и откъде да заделите средства за инвестиции. И двете са безплатни и налични за България.Логичната стъпка след бюджетирането е инвестирането на дребни суми. Тук е революцията в света на инвестициите, защото доскоро подобни микровложения не бяха достъпни. Инвестирането на малки суми може да става дори и потребителят все още да не е усвоил перфектно управлението на личния и семейния бюджет.Стъпката след дребните вложения и закръгляването на сметки са регулярните вложения в инвестиционен фонд. Следващите две приложения дават точно такава възможност. Те, както и повечето подобни инструменти, засега са достъпни единствено в САЩ и в някои страни от Западна Европа. Това едва ли ще остане така за дълго.При по-напредналите инвеститори зачестява честотата на сключване на сделки. В този момент ключови стават транзакционните разходи. Следващите две приложения преодоляват този проблем, но голямото им ограничение е, че не са достъпни в България. Все пак въпрос на време е и това да стане.Рано или късно винаги се стига до въпроса как се справяме. И понеже инвестициите са много лична тема, която повечето хора трудно обсъждат с приятели, познати или дори финансови консултанти, на помощ идват приложенията, които позволяват да следим не само нашето представяне, но и това на други инвеститори.


description: Applegreen набира 70 млн. евро през Ирландската фондова борса през миналата година

title: Верига бензиностанции спечели наградата за най-добро публично МСП в Европа

maintext:
Главният изпълнителен директор на Applegreen Боб Етчингам (най-вляво) с представители на останалите победители
[Организаторите]
Компаниите от Nasdaq OMX бяха най-много сред финалистите
Ирландската верига бензиностанции Applegreen беше определена за най-добрата публична компания от малките и средните предприятия (МСП) в Европа. Федерацията на европейските фондови борси (FESE), Организацията на европейските емитенти (EI) и Европейската комисия (ЕК) подредиха в четири категории на добрите и иновативни дружества, които са успели да наберат финансиране през фондовата борса."Борихме се с някои много силни компании за наградата. За нас е голяма чест да бъдем избрани за най-доброто дружество, което наскоро е набрало капитал през борсата", заяви главният изпълнителен директор на Applegreen Боб Етчингам. Компанията му набра 70 млн. евро през Ирландската фондова борса през юни на 2015 г.Веригата бензиностанции е сравнително малка дори и на местния пазар, като отговаря за 12% от него. Въпреки че не е изчерпала възможностите си в Ирландия, тя бързо излиза извън границите на страната след първичното публично предлагане (IPO). Applegreen вече присъства с 4 обекта в съседна Северна Ирландия и с 11 на американския пазар."Тези награди се присъждат единствено на компании с изключително ръководство и голям потенциал за растеж. Много съм горда да видя коронясан емитент на Ирландската фондова борса", коментира Дейдре Съмърс, главен изпълнителен директор на оператора. Сравнително по-простият бизнес на Applegreen се пребори за приза в конкуренцията на софтуерния производител Kainos и испанския холдинг Inclam Group, който се занимава с инженеринг в адаптирането към климатичните промени.Въпреки приза на ЕК акциите на Applegreen понижават стойността си в последната година. За периода те са поевтинели с 18.33%, сочат данните на борсата.Организаторите на наградите отличиха и най-добрите дружества в отделните категории. За най-добра малка или средна интернационална компания беше определена шведската Granges, чиито акции се търгуват на скандинавската Nasdaq OMX. С капитализация от 6 млрд. крони (810 млн. евро), производителят на алуминии оперира в много тесен сегмент на пазара, като доставя елементи за производството на топлопроводници.Скандинавската борсова група излъчи и още един лидер - Immunovia. Компанията беше определена като най-иновативна от журито. Основен предмет на дейност за дружеството са кръвните изследвания, които целят диагностицирането на болести в ранен етап, а капитализацията е 1.73 млрд. крони (230 млн. евро).Биотехнологична компания спечели и наградата за изгряваща звезда. Това беше френската Oncodesign, която работи с производителите на лекарства и търси нови молекули, които имат благоприятен ефект при борбата с рака и неизлечими болести. Тя беше и най-малката сред победителите с капитализация от малко над 100 млн. евро и единственият представител сред финалистите на борсата Euronext, която е собственост на Нюйоркската фондова борса.Засиленото присъствие на емитенти на Nasdaq OMX не е случайно. Американската борса обедини отделните пазари в скандинавските държави, като в момента е първа по брой първични публични предлагания в Европа. През първата половина на 2016 г. на пазара са качени 47 компании спрямо 39 на London Stock Exchange и 14 на Euronext.Хаакен Сьорген от Nasdaq каза, че само в Швеция през последната година на борсата са се листнали 65 малки и средни фирми. За да стане това възможно, 45 от тях са били пуснати в сегмента за растящи компании, който играе ролята на нерегулиран пазар с минимална възможност за набиране на капитал. Годишно от този сегмент 10 преминават в регулирания, който предлага по-големи възможности за набиране на капитал, коментира за "Капитал" Сьорген. Повече подобни емитенти са полезни за борсата, защото генерират по-голям оборот и съответно приходи за оператора.Скандинавският Nasdaq цели да насърчава малките и средните компании да търсят капитал през борсата, като осигурява консултанти, които да подготвят предлагането. Инвестиционните банки нямат интерес да участват в провеждането на малки емисии, тъй като те генерират по-ниски комисиони, каза Сьорген. Не на последно място борсата организира и срещи между потенциални инвеститори и компанията, на която предстои да придобие публичен статут.


description: Учени от БАН отново протестираха за повече пари за наука; Българските и румънските данъчни администрации се договориха за съвместни проверки на рискови стоки; Министерският съвет одобри промени в наредбата за горските територии, които улесняват дърводобива; Комисията за защита на потребителите ще провери 1200 вида автомобилни гуми; Шведската централна банка може да създаде национална електронна валута

title: Вечерни новини: 16 ноември

maintext:
1
2
3
4 Учени от БАН отново протестираха за повече пари за наука
© ЮЛИЯ ЛАЗАРОВА
1
2
3
4 БАН свика публично заседание на открито, на което ще бъдат обсъдени проблемите и бъдещото развитие на академията.
© Юлия Лазарова
1
2
3
4 © Юлия Лазарова
1
2
3
4 © Юлия Лазарова
4.2
млн. лв. е увеличението на разходния таван за Министерството на туризма през тази година, обяви министър Николина Ангелкова. Тя посочи, че чрез повишението ще бъде гарантирана безпроблемната реклама, свързана със следващия туристически сезон.
Стотици учени от БАН излязоха на протест на площад "Княз Александър Първи" с искане за повече пари за наука. В проектобюджета за 2017 г., който парламентът ще гледа на първо четене в четвъртък, за БАН се отпускат 5 млн. лева повече. Според учените обаче държавата реално не дава пари за наука, а само за заплати и издръжка. "Тези пари дори не покриват 100% от необходимото за заплати, а 85%. За да бъдат покрити заплатите на учените, са необходими 98 милиона. За да има нормално съществуване на една съвременна европейска научна организация, са необходими 175 млн. лева", каза председателят на Общото събрание на БАН проф. Евелина Славчева пред БНР.по границата между двете държави, стана ясно след среща между представители на двете институции, съобщиха от Националната агенция за приходите (НАП). Целта е да се засили сътрудничеството в областта на ДДС измамите и превоза на рискови стоки. Инспекторите от двете държави са обсъдили бъдещи съвместни проверки на граничните пунктове в Силистра и на Дунав мост 2 между Видин и Калафат. На срещата във Велико Търново двете администрации обсъдиха още възможностите за подобрен обмен на информация. От румънска страна споделиха, че след засилване на фискалния контрол от българските власти е намалял значително трафикът на нерегламентирани стоки от Турция към северната ни съседка.за проверка на произведеното за АЕЦ "Белене" ядрено оборудване, съобщи енергийният министър Теменужка Петкова. Според нея инспекцията може да започне още следващата седмица. Тя няма да е еднократна, а ще са поредица посещения в заводите, произвели ядреното оборудване за спрения проект на АЕЦ "Белене". Целта е експертите да се уверят, че руският изпълнител "Атомстройекспорт" коректно е спазвал задълженията си.и възлагането на добива при по-висока прозрачност. Дървесината, добивана от държавните горски територии, които са предоставени за управление на държавните предприятия и поделенията им, ще се предлага приоритетно на преработватели на дървесина, гласи едната поправка. Ще се въведат общи условия за възлагане на дейности за продажба на дървесина. Те ще бъдат включени в проектодоговорите за възлагане на дейности и за продажба на дървесина, утвърдени от министъра на земеделието и храните. Възложителите ще са задължени да публикуват и съхраняват за срок от две години на интернет страниците си всички документи, свързани с провеждане на процедурите. Това ще важи и за сключените договори и допълнителни споразумения към тях.предлагани в търговската мрежа, до края на февруари, съобщи по БНТ председателят на организацията Димитър Маргаритов. Фокусът ще е върху зимните гуми, като заедно с Агенция "Митници" вече са инспектирани няколко десетки партиди още на границата. Проверени са също принадлежности, свързани със зимната експлоатация на автомобила. След тях е забранено пускането на пазара на 340 устройства за осветление и светлинна сигнализация. "Следим пазара на зимни гуми и принадлежности. Целта е водачите да имат възможност да подготвят своите автомобили за предстоящия сезон с качествени продукти, както и да няма опасни стоки в търговската мрежа", уточни Маргаритов.Средствата възлизат на до 4.9 млн. лв. и са за периода 2016 - 2020 г. Те се отпускат на инвеститори за направените от тях задължителни осигурителни и здравни вноски за работниците и служителите, които са били назначени на нови работни места, свързани с осъществяването на пет сертифицирани инвестиционни проекта.Жилищната сграда, която трябва да се появи в зелената площ около бл. 70 има всички необходими документи, които са подписани и от главния архитект на София Здравко Здравков. Пред bTV адвокатът на инвеститорите Явор Пенчев обясни, че клиентите му имат всички необходими документи за строежа, а разрешението му е от 20 юли, когато кмет на района е подалата оставка малко след това Цвета Авджиева. Тя напусна поста след масови протести на живеещите в "Младост" срещу застрояването на зелени площи.и да се превърне по този начин в първата национална банка, създала виртуална валута, на фона на все по-отчетливата тенденция на намаляване на плащанията в брой, съобщава Reuters, цитирайки думите на зам.-гуверньора Сесилия Скингсли. Общата стойност на парите в обращение в Швеция – където първите банкноти са се появили преди повече от 300 години – е намаляла до 1.5% от БВП при 10% през 1950 г. Банките в Швеция все по-рядко обменят пари, а банкоматите са рядкост на много места в страната. Някои магазини вече са спрели да приемат плащания в брой.Аукционът за продажбата на неизползваните права за записване на варанти на "Феърплей пропъртис" ще се проведе на 18 ноември, петък, съобщи БФБ - София. Ще бъдат предложени 938 583 броя права. В началото на октомври Комисията за финансов надзор потвърди проспекта за публично предлагане на емисия безналични поименни свободно прехвърляеми варанти, издавани от "Феърплей пропъртис" АДСИЦ. Предвижда се размерът на емисията да бъде до 232 017 800 бр. варанти с номинална и емисионна стойност от 0.001 лв. (една десета от стотинката) всеки. Варантите ще могат да бъдат упражнени в срок от 5 години.Правителството одобри отпускането на до 4.9 млн. лв. безвъзмездна помощ на пет компании, които са получили сертификат за клас инвеститор и откриват нови работни места, съобщиха в сряда от пресслужбата на Министерския съвет. Става въпрос за проекти за разширяване на дружествата "Куинтайлс България", "Мелксис България", Кока-Кола Хеленик бизнес сървисиз организейшън", "Ай Би Ем България" и "Интергрейтид микроелектроникс България", които са на стойност 28.3 млн. лв. Компаниите ще разкрият общо 1260 нови работни места, като се задължават да ги поддържат най-малко три или пет години в зависимост от категорията на предприятието. Съответно държавното подпомагане ще се ползва за покриване на осигурителните и здравните вноски на новите служители в компаниите, става ясно от съобщението на правителствената пресслужба.Това съобщава Bloomberg, като се позовава на собствени източници от компанията, а очилата ще са близки до тези на Google. Те могат да включват в себе си и технологии като добавена реалност. Главният изпълнителен директор на компанията Тим Кук среща все повече проблеми, породени от падащите продажби на новите модели iPhone. По-рано през годината той заяви, че Apple ще продължи да инвестира в добавената реалност. От компанията отказват да коментират към момента.Концесията за добив на въглища на свързаната с Христо Ковачки "Мини открит въгледобив" беше прехвърлена на ново дружество. С решение на правителството от сряда правата и задълженията по договора за находище "Пернишки въглищен басейн" се поемат от "Мин индъстри". Дружеството е еднолична собственост на Петър Николов. Промяната е поискана от досегашния концесионер, става ясно от решението. Находището на кафяви въглища е разположено в община Перник и едно от няколкото, за които различни дружества на Ковачки имат концесия. Договорът за него беше сключен през 2003 г. за срок от 10 години. С анекс от март тази година срокът на концесията беше продължен с 15 години, считано от 13 август 2014 г. Справка в концесионния регистър показва, че последното концесионно плащане, което "Мини открит въгледобив" е направило, е за първото полугодие на 2013 г. То е било частично и е станало чрез усвояване на предоставена от компанията банкова гаранция.Националната електрическа компания (НЕК) е получила през 2015 г. 183.2 млн. лв. от фонд "Сигурност на електроенергийната система". На заседанието си в сряда правителството в оставка одобри отчета на фонда. Парите са преведени по сметката на НЕК в края на миналата година и са се събирали по две пера. Първото е от продажби на електроенергия на производителите и вносителите в страната. Второто са приходите от търгове за продажба на квоти емисии парникови газове, като във фонда се събират по 5% от месечните приходи от тези компоненти. По първото от тези две пера през миналата година са събрани 43.971 млн. лв., а по второто – 139.237 млн. лв. Фондът за енергийна сигурност беше създаден в средата на 2015 г. с цел покриване на разходите на обществения доставчик НЕК, идващи от задълженията му за изкупуване на електроенергия по преференциални цени.Японската компания Rakuten е новият спонсор на "Барселона", обяви клубът. Договорът влиза в сила от сезон 2017-2018 и ще е до 2021 г., когато изтича и мандатът на президента на клуба Хосеп Мария Бартомеу. "Барселона" ще получава по 55 млн. евро на сезон. Отделно ще има бонуси по 1.5 млн. евро за титла в Испания и по 5 млн. при триумф в Шампионската лига. Японската компания ще замени Qatar Airways, която е партньор на "Барселона" от 2010 г. "Rakuten е млада, модерна технологична компания в дигиталната сфера и иска да се развива", каза Бартомеу. Целта на ръководството на испанския гранд е да увеличи приходите си, тъй като в момента чистата печалба е 29 млн. евро, а 69% от бюджета му (435 млн. евро) са предвидени за заплати на футболистите.Microsoft е предложила да направи отстъпки на Европейския съюз, в замяна на което регулаторните органи на съюза да разрешат сделката между софтуерния гигант и социалната мрежа LinkedIn. Придобиването за 26.2 млрд. долара беше обявено през лятото, като Европейската комисия (ЕК) се очаква да има възражения срещу завършването ѝ. Официалното решение на ЕК ще бъде обявено на 6 декември, като комисията отказа да даде детайли за офертата, пристигнала от страна на Microsoft. От компанията също отказаха коментар.Американската технологична компания Google потвърди плановете си да изгради нова централа в Лондон за 1 млрд. долара и да създаде 3000 работни места, съобщава Guardian. Това може да се приеме като потвърждение, че компанията ще продължи да развива бизнеса си в страната въпреки референдума, на който гражданите решиха Великобритания да напусне ЕС. Сградата, която компанията ще построи, ще бъде с 10 етажа и 650 хил. кв. метра разгъната застроена площ.Банките от еврозоната могат да бъдат по-устойчиви, отколкото преди дълговата криза в Европа, но слабата доходност повдига опасения, че те поемат твърде много рискове в търсене на печалба. Това предупреди Сабин Лаутеншлегер от Изпълнителния съвет на Европейската централна банка. "Жизнеспособността на бизнес моделите в момента е една от основните точки във фокуса на вниманието", заяви Лаутеншлегер. "Ние трябва да предпазим банките от изкушението да насърчават своите печалби чрез поемането на прекалено голям риск", подчерта тя, цитирана от Reuters. Според нея прекаленото търсене на доходност лесно може да доведе до нови проблеми за банките и за финансовата система като цяло. "И на фона на ниската рентабилност, голямата ликвидност и високата конкуренция това не е само хипотетичен проблем", твърди Лаутеншлегер.Холдинговата компания United Continental стана първият голям авиопревозвач в САЩ, който драстично ограничава правата на пътниците, използващи най-ниските тарифи в полетите. В съобщението на третата по големина авиокомпания се изброява, че те вече ще могат да се качат на борда единствено с една ръчна чанта, която се побира под седалката. Багажниците над седалките няма да са достъпни за тях. Закупилите билети няма да получават конкретни места в самолета до деня на полета. Това означава, че ще има много случаи, в които двама или повече души, желаещи да са заедно, ще се окажат в различни части на салона. Пътниците от тази категория няма да могат да трупат мили от полетите и така да се надяват да получат по-висок статут като лоялен клиент на United. Авиокомпанията предвижда да увеличи оперативните приходи с 4.8 млрд. долара до 2020 г., като от новия режим за пътници трябва да дойдат около 1 млрд. долара. Delta Air Lines – втората по големина американска компания, вече обяви, че продажбата на "евтини" билети ще е съпроводена с невъзможност да се сменят полетите и да се избират местата. Лидерът Аmerican Airlines Group се очаква да обяви т.нар. basic economy категория продукти в началото на 2017 г. United започва продажбата на билети с новите ограничения през първото тримесечие на следващата година, а с тях ще се лети от април.


description: Сделката оценява търсачката за полети, която има офис и в София, на 1.4 млрд. британски паунда

title: Водещият китайски доставчик на туристически услуги Ctrip.com ще придобие Skyscanner

maintext:
"Skyscanner ще остане незавизима в дейстността си и нашият растящ глобален екип ще продължи да създава иновативните продукти, които пътуващите познават и обичат", заявява основателят и изпълнителен директор на Skyscanner Гарет Уилямс.
© Юлия Лазарова
Технологичният стартъп е с офис в нашата страна, където работят 35 програмисти.
Компанията за търсене на полети е част от засега малкия клуб на британските стартъпи "еднорози", т.е. с оценка от инвеститорите за над 1 млрд. долара
етите на директорите на Ctrip и Skyscanner са одобрили сделката , която с е очаква да бъде приключена до края на 2016 г. Сегашният мениджърски екип ще продължи да управлява Skyscanner независимо , като част от китайската група.
Азиатско-Тихоокеанския регион
" Skyscanner е една от най-големите платформи за търсене на пътувания в света ", коментира Джеймс Джианзанг Лианг , съосновател и изпълнителен председател на Ctrip . " Развълнувани сме да ги приветстваме в групата . Двете компании споделят една и съща страст и отдаденост в предоставянето на услуги за пътуващите по целия свят . Това придобиване ще засили дългосрочния растеж и на двете компании . Skyscanner ще допълни нашето позициониране в световен мащаб , а ние от своя страна ще ги подпомогнем чрез споделяне на нашия опит и технологии ", посочва Лианг.
"
Китайският доставчик на туристически услуги Ctrip.com планира да придобие базираната в Единбург технологична компания Skyscanner , става ясно от съобщение на сайта на Ctrip. Компанията е лидер на китайския пазар при туристическите услуги за настаняване, резервации за пътувания, издаване на билети, управление на корпоративни пътувания и екскурзии. Ctrip e подписала споразумение с мажоритарните акционери на Skyscanner Holdings Limited, според което китайският доставчик ще придобие акциите им и ще предложи да изкупи дяловете на останалите акционери. Условията на сделката оценяват Skyscanner на приблизително 1.4 млрд. британски паунда, като сделката ще бъда платена в кеш, размяна на акциии договор за бъдещо плащане.. Технологичният стартъп е с офис и в България . Skyscanner работи с малък екип в София още от октомври 2014 г., но след не повече от година решава да го направи по-голям. В момента екипът тук е от 35 души, но фирмата е в процес на постоянно търсене на нови специалисти.СъвSkyscanner е метатърсачка, чрез която потребителите могат да сравняват цени на полетите от хиляди сайтове за пътувания, както и да поръчват услуги като наем на кола, хотел и други. Търсачката е сред най-използваните и обслужва около 60 милиона уникални посетители месечно, като е достъпна на над 30 езика. Компанията има сериозни позиции в Европа и расте устойчиво в Америка иCtrip освен лидер на пазара в Китай е и компания, от която може да научим много", казва изпълнителният директор на Skyscanner Гарет Уилямс. "В следващите стъпки към общата ни цел Skyscanner ще остане независима в дейността си и нашият растящ глобален екип ще продължи да създава иновативните продукти, които пътуващите познават и обичат", заявява Уилямс.


description: През третото тримесечие има по-малко разрешения за строителство на жилищни проекти

title: Растат издадените разрешителни за строеж на офиси

maintext:
Издадените разрешителни за брой жилищни сгради в София намаляват през третото тримесечие от 153 на 139 на годишна база.
© Цветелина Белутова
В периода в София се строят 115 жилищни сгради в сравнение със 121 по това време на миналата година.
В периода юли-септември на 2016 г. местните администрации са издали повече разрешителни за офиси, отколкото през предишното тримесечие, показват данните на Националния статистически институт (НСИ). Според тях разрешителните за строеж на жилищни сгради в страната за периода са 1183, на административни здания - 51, и 1170 за други сгради (такива, предназначени за различни дейности: производствена, търговска, транспортна и т.н). Спрямо предходното тримесечие разрешенията за жилищни сгради са намалели с 2.7%, увеличението на разрешенията за строителство на офиси и други сгради е със съответно 37.8% и 2.2%. В сравнение с третото тримесечие на 2015 г. издадените разрешителни за строеж на нови жилищни сгради се увеличават с 2.5%. Нарастване имат тези за административни сгради - с 27.5%, и на други видове сгради - с 6.7%.Най-много са били разрешителните за строеж на нови жилищни сгради в столицата и в Пловдив - по 170, във Варна - 109, София област - 107, и Бургас - 104.През третото тримесечие на 2016 г. е започнал строежът на 830 жилищни сгради, което е повишение от 12% в сравнение със същия период на миналата година. Започнатите административни и други видове сгради нарастват с 28.0% спрямо юли-септември 2015 г.Строителство на най-голям брой нови сгради е започнало в Пловдив, където се изграждат 111 жилищни и 64 други сгради. В столицата се строят 115 жилищни, 9 офисни и 31 други сгради, а във Варна - съответно 112 жилищни, 6 административни и 18 други обекта.Издадените разрешителни за брой жилищни сгради в София намаляват през третото тримесечие от 153 на 139 на годишна база (виж таблицата). Повече разрешителни обаче са издадени за офис проекти. При започнатото строителство отново се отчита слаб спад при започнатите жилищни сгради. В периода в София се строят 115 сгради в сравнение с 121 по това време на миналата година. Изграждат се повече офис сгради - 9 вместо 6 миналата година.


description: Седем от дружества в топ 20 за сектора са работили на загуба през 2015 г. въпреки увеличените продажби

title: Храни и напитки: Традиционни вкусове и нови продукти

maintext:
Силна година за месопреработвателите - осем от компаниите в топ 20 са от този бранш
© Анелия Николова
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
И трите дружества в топ 20, които залагат на натурални продукти, отчитат сериозни пазарни ръстове зад граница.
Месни и млечни компании, производители на олио, кафе, безалкохолни напитки, биопродукти. Предметът на производство на фирмите от хранителния бранш, които влизат в топ 20 на класацията "Гепард", е твърде разнообразен. Разнообразни са и ръстовете на продажбите на компаниите от сектора за 2015 в сравнение с предходната година - от 60 до над 4400 процента. Седем от дружествата обаче са работили на загуба въпреки увеличените приходи.Лидер в класацията е "Мултимес груп" - Лясковец, която отчита над 4450% скок на приходите през 2015 г. в сравнение с 2014. Фирмата е създадена през 2000 г., но като месопреработвателно дружество започва дейност през септември 2013 г. в нова фабрика. На обща застроена площ от 1846 кв.м е изградено модерно предприятие, отговарящо на всички европейски стандарти и норми. Инвестицията е за над 700 хил. лв. изцяло със собствени средства, съобщи собственикът на "Мултимес груп" Георги Дочев. Компанията предлага разфасовки на охладено свинско и говеждо месо за нуждите на индустриалната месопреработвателна промишленост. Нейни клиенти са едни от най-големите производители на колбаси. Скокът в приходите е резултат от промяната в дейността на дружеството, което вече не е само търговско, но и производствено, уточни Дочев.С ръст на приходите от близо 2000% през 2015 г. втора в класацията при храните и напитките е софийската "Балкам груп", която обаче отчита загуба от 118 хил. лева. Компанията е създадена през 1994 г. и се занимава с международна търговия и внос на сурово кафе. Дружеството предлага собствени продуктови серии кафе с марките Spetema, LaVista, Santos Royal, Vendigo и др. По данни на фирмата производствената й фабрика в Божурище е с най-голямата производителност на Балканите, а инвестициите за изграждането й са за над 10 млн. долара. "Балкам груп" се занимава с внос и дистрибуция и на чай, натурални сокове, гурме сиропи, разтворими напитки, както и на висок клас кафе машини и оборудване. От септември т.г. продукти на компанията с марката Napoli се предлагат и в Румъния.Трета в класацията при храните и напитките е "Алмар сийфуд", която е с ръст на приходите 975% през 2015 г. Фирмата е регистрирана на 9 декември 2013 г. и стартира с изграждане от нулата на фабрика за производство и преработка на скариди в Айтос. Строителството приключва в средата на 2014 г., след което започва същинската дейност по преработка на замразени скариди – белене, мариноване и опаковане. По данни на компанията производствената база е изградена според най-високите стандарти, като включва и пречиствателно съоръжение за водите. Готовата продукция е основно за външния пазар – Швеция, Норвегия, Дания, а контрагенти са едни от най-големите световни търговски вериги в рибния бранш. През 2015 г. предприятието достига пълен капацитет. От фирмата посочват, че фабриката е единствена в България, сертифицирана по стандарта MSC – Marine Stewardship Counsil, потвърждаващ устойчивия улов на всички суровини, които се доставят и преработват. Към 2015 постоянно работещите са седем – почти изцяло административен персонал, а производствената дейност се осъществява чрез наемане на хора и работа на ишлеме, става ясно от отчета на компанията в Търговския регистър. Собствеността в "Алмар сийфуд" е разпределена поравно между четири физически лица – Петко Русинов, Ивайло Русинов, Зорница Русинова-Караманова и шведския гражданин Клаес Торстен Боберг.Ръст на приходите от 197% отрежда четвърто място на фирма "Садина Плант" – Брезово, която миналата година оглави класацията на "Гепард" в сектора на храните и напитките. Дружеството е на пазара от 1992 г. и произвежда белен слънчоглед, който се продава и като готов продукт, и като суровина в сладкарската и хлебарската индустрия. Цялата продукция на компанията е за износ. Съдружници в "Садина Плант" са Йордан Илийков, Николай Гачев, Валери Кирилов, Светлана Кирилова.Фабрика за преработка на слънчоглед притежава и фирма "Ник-Сот груп" – Варна (7-а позиция). Предприятието произвежда и търгува с белен слънчоглед, студено пресовано олио, кюспе, пелети от слънчогледова люспа.Петата в класацията - фирма "Агро Сип" – Генерал Тошево, е с чуждестранно участие и е основана през 2009 г. като дъщерна на семейната C&M - Австрия. Съдружници в компанията са "Рослин партнърс България", С&М – Австрия, и Ивелин Христов. Българското дружество притежава силози за съхранение на зърно, мелница, завод за изкуствени торове, свиневъдна ферма.Фирма "Доля-9-Ценев" - Банкя (6-о място), също е в месопреработващия бранш. Компанията е създадена през 1992 г. и е специализирана в производството, преработката и търговията с месо и месни продукти (пресни и трайни колбаси, деликатеси, за скара). Предприятието разполага с фабрика за преработка на бели меса, построена през 2012 г., както и със собствен фирмен магазин.Още една фирма от месния бранш влиза в класацията – птицекланица "Сеффора" – Луковит (8-о място). Съдружници в основаната през 2013 г. компания са Таксиархис Ангелакис, Андреас Захариу, Васил Захариу, Константинос Хинди."Аякс-Агро"– Димитровград (10), също предлага разфасовки от прясно, охладено свинско месо и свински субпродукти. Компанията започва работа през 1995 г., когато основава фирма за отглеждане и угояване на специална селекция прасета. Днес групата "Аякс" притежава собствен фуражен завод, два свинекомплекса с индустриално производство, месодобивно и месопреработвателно предприятие, верига фирмени магазини "От фермата до вас".И "Боримес" – Русе (11), предлага заготовки, както и продукти от мляно месо (кюфтета, кебапчета, шницели и др.). Собственици на дружеството са братята Симеон и Борис Бириджиеви. Производственият цикъл е затворен - кланица, транжорна, месопреработка. Новият модерен месокомбинат на фирмата е в района на "Индустриален парк Русе" и е с капацитет 40 тона продукти на ден. По данни на компанията "Боримес" работи с българско месо, като изкупува цялото производство на свинекомплексите, с които има партньорски отношения.Производство и търговия с разфасовски от свинско, пилешко и телешко месо е основният предмет на дейност и на "Трифо 1" - Севлиево (19). Предприятието разполага с две транжорни – за птиче месо и за свинско, телешко и говеждо месо. Произвежда и месни заготовки (кебапчета, кюфтета, пресни наденици, кайми, пилешки разфасовки) и търгува със суровини за производство на пастети и варени колбаси."Новира" – София (20), също е дружество за преработка на месо. Компанията е нова за сектора - регистрирана е в началото на 2014. Месопреработвателното предприятие се намира в софийския квартал "Орландовци". Производствената база е с 3000 кв. метра площ, а инвестицията е 5 млн. лв., половината от които безвъзмездна финансова помощ по Програмата за развие на селските райони 2007 - 2013 г. Производственият цикъл е напълно затворен, а капацитетът е до 5000 кг дневно. Дружеството оперира под марката Vitoro, като предлага малотрайни колбаси, варено-пушени деликатеси, млени меса и заготовки.В класацията влиза и свързваната с Делян Пеевски "Лодис инвест" - Пазарджик (12), която произвежда млечни продукти под марките Lacrima и Frezco. Първата е наследство от "Лакрима", което през 2011 г. беше обявено в неплатежоспособност заради дългове към Обединена българска банка и влезе в процедура по несъстоятелност. След покупката на активите "Лодис" възстанови работата на мандрата в Пазарджик. По сходен начин се развива и покупката на предприятието на "Дядо Либен" в Копривщица с марката Frezco, което заради дългове бе продадено от Пощенска банка. "Лодис" е с най-голяма загуба за 2015 (над 5.6 млн. лв.) в топ 20 на фирмите, влизащи в класацията за сектора.Млечни продукти произвежда и "Рафтис-Милк"– с. Бяла (15). Компанията е и в сектора на хлебопроизводството.Място в топ 20 имат и няколко дружества, бутилиращи вода и произвеждащи безалкохолни напитки."Михалково" бутилира и реализира на българския пазар годишно около 13 млн. литра вода, или около 17 млн. опаковки, уточнява Димитър Дългъчев, председател на ТПК "Михалково" и изпълнителен директор на "Михалково" АД. ТПК "Михалково" (9-а позиция) бутилира естествено газираната минерална вода "Михалково", а акционерното дружество – едноименната изворна вода. Тази година "Михалково" инвестира над 1.6 млн. лв. в нова линия за бутилиране на вода, която ще заработи през март 2017. С нея дружеството ще удвои досегашните си производствени възможности. Проектът е на стойност 1 665 657 лв., от които 849 485 лв. са безвъзмездни по линия на оперативна програма "Иновации и конкурентоспособност".Една нова компания - "Балдаран спринг" АД, която започна дейност през 2014, достига до 13-а позиция в топ 20 за сектора. Дружеството бутилира в модерен завод в Девин газирана и негазирана изворна вода "Балдаран" от извор "Балдаран" в землището на с. Фотиново в Родопите. Рекламно лице на "Балдаран" е тенисистът Григор Димитров.В сектора на безалкохолните напитки е и софийската "Аспазия-92" (18). Семейната компания е основана през 1992 г. и произвежда газирани и негазирани безалкохолни напитки и студен чай с марка Aspasia, както и трапезна вода и енергийната напитка Power Up. Фирмата разполага с модерна производствена база и с лаборатория за изследване на суровини и готова продукция и e сред основните доставчици на някои от големите търговски вериги в страната.Производителят на суровите биодесерти Roobar - фирма "Роо брандс" - София, се подрежда на 14-о място в класацията. По данни на компанията от старта й през 2012 досега продуктите й са достигнали до 46 страни на четири континента, а марката е лидер на пазара в категорията сурови биодесерти в Европа с близо един милион продадени барчета месечно. Дружеството има собствен цех с модерни производствени технологии."Йот Ги Вал България" – Търговище (16), е собственик на предприятие за изкупуване, преработка и износ на пчелен мед в село Камбурово. Инвеститори в компанията са полските граждани Пиотр Рогалски и Йежи Гондек. През 1996 г. двамата предприемачи учредяват фирма CORPO в гр. Лодз. С времето компанията се разширява, сътрудничи си с над 200 полски пчелари, отглеждащи над 50 000 пчелни семейства, след което се ориентира и към други пчелни региони, включително България. Дружеството е активен износител на пчелен мед в Европа и САЩ.Семейната компания "Агро-ойл" - с. Иваново (17), е създадена през 2003 г. и се занимава със засаждане, бране, сушене, опаковане и съхранение на лечебните растения. По данни на дружеството собственикът - Милчо Владимиров Христов, е сред основателите на Съюза на билкарите в България. В последните години "Агро-ойл" расте с бързи темпове и изнася над 600 тона годишно лечебни билки и сушени плодове.


description: Компанията ще може да произвежда по-широка гама и по-специални продукти

title: "Алкомет" увеличава капацитета си с 35% до две години

maintext:
Шуменският завод прави пресови и валцови продукти за хранително-вкусовата, строителната и автомобилната индустрия
© Алкомет [Алкомет]
500
млн. лв. оборот очаква дружеството след приключване на инвестиционната си програма. Това е ръст от близо 50%.
Шуменският производител на алуминиеви изделия "Алкомет" ще увеличи капацитета си с над една трета в рамките на две години, след като приключи инвестиционна програма за 36 млн. евро. Средствата ще бъдат вложени и в трите цеха на завода, предвижда се изграждането и на нова сграда. Това ще позволи на компанията да разшири портфейла си, включително с по-специални продукти с по-висока добавена стойност. В резултат се очаква оборотът да нарасне с близо 50%, а броят на работниците да достигне 1000.Новите инвестиции ще обхванат цеховете леярен, валцов и пресов. Те ще бъдат свързани с увеличаване на капацитета, разнообразяване на продуктовата гама, повишаване на производствената ефективност, оптимизиране и подобряване на техническите и технологичните параметри на процесите и осигуряване на по-високо качество на произвежданите валцови и пресови изделия, казаха от "Алкомет" в съобщение до фондовата борса.Още на събитието Next Year's Business Plan в края на миналата година изпълнителният директор на компанията Хюсеин Йороджю каза за "Капитал", че предприятието на практика е достигнало максималния си капацитет и ще заложи на разширяване на производството, за да може да отговори на пазарното търсене, каквото не липсва. Наред с другите си продукти "Алкомет" е един от основните производители на домакинско фолио, като вече държи около 25% от европейския пазар. Освен за хранително-вкусовата промишленост дружеството работи още за строителството и автомобилостроенето. Продукцията е основно за износ и се продава в над 30 държави.Изпълнението на програмата практически вече е започнало, като първият етап е закупуване на нов студеновалцов стан и прилежащите му съоръжения, уточниха от дружеството за "Капитал". Тази инвестиция е свързана с продуктите за автомобилната индустрия, които предприятието прави, като новото оборудване ще позволи на компанията да произвежда по-специални продукти с по-висока добавена стойност, казаха от там.Предвижда се също закупуването на нова преса и пещ за изкуствено стареене на профили в пресовото производство, монтиране на машина за шлайфане на работни валове, както и преустройство на пет пещи за работа с природен газ във валцовия цех.По време на строителството и внедряването на новите мощности ще бъдат ангажирани около 400 души. Очаква се инвестиционната програма да приключи през 2018 г.От съобщението на компанията до борсата става ясно, че инвестиционната програма вече е финализирана и финансово подсигурена. Общата сума от 36 млн. евро ще бъде осигурена със смесено финансиране - 35% собствени средства и 65% банков заем, като се очаква инвестицията да се изплати за пет години, казаха от "Алкомет" за "Капитал".Шуменският завод беше приватизиран преди 17 години от турската FAF Metal, като крайните й собственици са Фикрет Индже и Фикрет Кузуджу. Оттогава досега в предприятието са инвестирани 80 млн. евро, а капацитетът нарасна 15 пъти (от 400 т на 6000 т на месец).След завършване на сегашната инвестиционна програма се очаква общият обем на продукцията да се увеличи най-малко с 35% и да достигне 100 хил. тона годишно. В момента в предприятието се произвеждат около 65 хил. тона продукти на година. Оборотът на дружеството също се очаква да нарасне до 500 млн. лв. За миналата година продажбите на компанията бяха в размер на 336.1 млн. лв. Макар че голяма част от допълнителното производство ще бъде автоматизирано, броят на работниците ще нарасне с около 100 и ще достигне 1000 души.


description: Международната агенция за енергетика (МАЕ) определи липсата на съгласие в ОПЕК като основна причина. Организацията трябва да въведе производствени...

title: И през 2017 г. може да има излишък на петролния пазар

maintext:
© Handout
Международната агенция за енергетика (МАЕ) определи липсата на съгласие в ОПЕК като основна причина. Организацията трябва да въведе производствени квоти, които да понижават дневния добив с 400 хил. барела. Това не се случи на срещата през октомври, а производството на страните членки достигна рекордно равнище от 33.83 млн. барела дневно през същия месец. Цената на петрола се понижава, като WTI губи с 1.19% до 44.74 долара за барел, а сортът брент поевтинява с 0.65% до 46.09 долара.Информацията е актуална към 15:25 ч.


description: Напрежението между Анкара и Багдад опасно се покачва заради турската роля в битката за Мосул

title: Съседи на нож

maintext:
Дългоочакваната офанзива срещу джихадистите в Мосул
© Reuters
Турция иска участие в провежданата в града операция по изтласкването на ИДИЛ, но Ирак е против.
Това е част от агресивната политика на Ердоган както у дома, така и навън за утвърждаване на влиянието му.
Ердоган иска да съживи имперското минало на Турция
Фотограф: Reuters
Напоследък каквото и да каже Реджеп Тайип Ердоган, някой от неговите съседи веднага изтръпва. Преди време бяха гръцките и българските дипломати заради забележки за Балканите. Сега турският президент изправи на нокти иракския премиер Хайдер ал Абади и опасно обтегна отношенията между Анкара и Багдад с думите "имаме исторически отговорности в Ирак, така че ще бъдем там".Турция иска роля в провежданата от Ирак дългоочаквана операция по изтласкването на "Ислямска държава в Ирак и Леванта" (ИДИЛ) от Мосул, тъй като е член на коалицията срещу джихадистите. През последните дни тя струпва войски на турско-иракската граница и изпраща там танкове и бронирани превозни средства. Багдад обаче реагира остро и предупреждава, че Анкара ще плати "тежка цена", ако реши да нахлуе. Американски военни съветници е едно, турски войници - съвсем друго, смятат иракчаните.Напрежението между двете страни расте, докато Ердоган не спира да преследва агресивна политика както у дома, така и навън с цел утвърждаване на влиянието си. Никой не знае докъде възнамерява да стигне, а анализатори алармират за опасността от "война във войната", която може да навреди на кампанията по отвоюването на Мосул.Предимно сунитската Турция се опасява, че иракските шиитски милиции, подкрепяни от Иран и участващи в офанзивата западно от Мосул, могат да провокират сектантско напрежение. Ердоган посочи, че ще бъде принуден да действа, ако милициите "предизвикат насилие" в град Тал Афар, който в момента е бойно поле и едновременно с това е дом на туркменско население с исторически връзки с Турция. Същите са аргументите и по отношение на Мосул, като в миналото турският президент многократно е изразявал тревога относно бъдещето на сунитите и туркмените в града, заради евентуалното включване на иракските шиити и на кюрдите в освобождаването му. Самите жители на Мосул не крият страховете си от участието на шиитски милиции в операцията, особено след като те бяха обвинени в сектантско насилие в други отвоювани градове. Другото, неприкрито притеснение за Анкара е, че Кюрдската работническа партия (ПКК), която в продължение на три десетилетия води кървава борба за автономия с Турция, се опитва да се укрепи в района.Турските власти твърдят, че струпването на войски на границата с Ирак е част от борбата срещу тероризма и представлява предпазна мярка, а не заплаха. По думите им Анкара няма да "чака зад границите си", докато ПКК набират сила в иракския регион Синджар. Те призовават Багдад да деескалира напрежението, след като иракският премиер Хайдер ал Абади предупреди, че ще отговори на всяко нарушаване на териториалния суверенитет на страната. Абади заяви, че не търси конфронтация и вратата за дипломация е отворена, но размаха юмрук: "Ако те влязат, ние сме готови да ги посрещнем. Всяка инвазия в Ирак ще доведе до разрушаването на Турция."В операцията в Мосул са замесени сили с различни, а често и противоположни интереси. Кампанията събра на едно място иракски войници и сили за сигурност, шиитски милиции и кюрдски бойци, подкрепяни от водената от САЩ коалиция. Същевременно Анкара и Багдад сблъскват позиции относно турската роля в офанзивата. Ердоган твърди, че Турция няма как да бъде спряна от участие и в момента турски военни в Ирак подготвят местни бойци за битката за Мосул. "Нашите въздушни сили взеха участие във въздушните операции на коалиционните сили в Мосул", коментира пред парламентатурският премиер Бинали Йълдъръм."Проблемът с турското участие е, че ще ескалира невероятно напрежението с иракското правителство. А това не е нещо, което Анкара ще иска да направи", казва пред "Капитал" Анисех Басири Табризи, специалист по Близкия изток от британския тинк-танк RUSI (Royal United Services Institute). "Една интервенция, която ще се различава от сегашното военно присъствие на Турция, вече притесняващо Багдад, ще предизвика сериозно обтягане на отношенията. Турското присъствие на около 30 км от Мосул се увеличава през изминалата година и това е основната причина за недоволството на Ирак".


description: Възможно е да има повишаване на лихвите "относително скоро", ако икономическите показатели запазят тенденцията към подобряване на пазара на труда и...

title: Фед даде пореден сигнал за по-високи лихви в САЩ

maintext: Възможно е да има повишаване на лихвите "относително скоро", ако икономическите показатели запазят тенденцията към подобряване на пазара на труда и покачването на инфлацията. Това заяви пред Конгреса управителят на Федералния резерв Джанет Йелън. Тя обаче не даде нови сигнали какво може да реши централната банка на срещата си на 13 и 14 декември, съобщава Wall Street Journal."Ако Федералната комисия за отворения пазар отложи повишаването на основния лихвен процент твърде дълго, може да се наложи да затегне политиката си сравнително рязко, за да не позволи на икономиката значително да надвиши двете дългосрочни политически цели", каза Йелън. И подчертава, че запазването на основния лихвен процент на сегашното му ниво за твърде дълго време може да насърчи излишно поемане на риск и в крайна сметка да подкопае финансовата стабилност.


description: Общественото обсъждане на процедурата по "Конкурентоспособност" ще продължи до 28 ноември

title: Големите предприятия ще получат 50 млн. евро за енергийна ефективност

maintext:
Приоритетно ще се финансират компании от енергоемки сектори като производство на метали, цимент, стъкло, химическа промишленост и др.
© Анелия Николова
Компаниите да могат да получат между 500 хил. и 2.5 млн. лв. безвъзмездна финансова помощ.
Една от малкото процедури за финансиране на големи предприятия с европейски средства предстои да бъде открита скоро. Те ще получат общо 50 млн. евро (97.8 млн. лв.) като безвъзмездна помощ по оперативна програма "Иновации и конкурентоспособност" за подобряване на енергийната си ефективност. Документите за кандидатстване бяха обявени за обществено обсъждане в края на миналата седмица, като коментари се подават до 28 ноември. Приемането на самите проектни предложения обаче най-вероятно ще започне догодина.Това е първата процедура през сегашния програмен период, по която ще се финансират големи предприятия. В началото на следващата година се очаква да бъде започне приемането на проекти и за разработване на продуктови и производствени иновации, където могат да кандидатстват всякакви по размер фирми.Процедурата "Повишаване на енергийната ефективност в големи предприятия" започва с известно закъснение, като според годишната работна програма тя трябваше да бъде открита през октомври и да приключи през декември. Предвижда се компаниите да могат да получат между 500 хил. и 2.5 млн. лв. безвъзмездна финансова помощ.Кандидатстването ще става по три режима според спецификата на проекта, като в различните режими делът на субсидията е различен. Предприятията, които изберат "регионална инвестиционна помощ", ще получат до 50% от признатите разходи безвъзмездно. Изключение правят тези, които изпълняват проект в Югозападна България, където се покриват до 25% от разходите. По режима "инвестиционна помощ за мерки за енергийна ефективност" интензитетът на финансиране е до 45%. Различните услуги по проектите са по режима de minimis и при тях се покриват 50% от разходите.За безвъзмездна помощ могат да кандидатстват всички големи предприятия в страната с някои изключения, за да се избегне припокриване с други програми. Ограничения например има за производителите на храни и напитки, фирмите преработващи горски продукти, като и тези, които работят в сектора на търговията и услугите, рибарството и аквакултурите и селското стопанство. По режима "регионална инвестиционна помощ" не могат да кандидатстват компании от стоманодобива, въгледобива, корабостроенето, производството на синтетични влакна, транспорта и свързаната с него инфраструктура, производството и дистрибуцията на електроенергия и енергийните инфраструктури.Както и в аналогичната процедура за енергийна ефективност в малките и средните предприятия, която беше открита през май тази година, проектите на големите компании също трябва да се основават на мерки, препоръчани в енергиен одит по образец. Обследването трябва да е направено специално за целта на процедурата преди подаване на проектното предложение. Самото то не се покрива като разход със средствата по програмата.По режима на регионална инвестиционна помощ могат да се финансират проекти, свързани с разширяване на капацитета на дадено предприятие или с основна промяна на целия производствен процес. Не може обаче да се прави частична модернизация на производството. Трябва да се има предвид също, че инвестиции в системи за производство на енергия, включително за собствени нужди, не могат да се финансират по този режим. По другия режим – инвестиционна помощ за мерки за енергийна ефективност, пък не се финансират дейности, с които се гарантира покриването на стандартите на Европейския съюз.Разходите за услуги (т.нар. елемент Б) могат да бъдат до 40% от общите разходи по проекта. В тях влизат консултантски услуги за въвеждане и сертифициране на системи за енергиен мениджъмнт, придобиването на инвестиционен проект, необходим за изпълнението на проекта, както и строително-монтажни работи за въвеждане в експлоатация на активите, препоръчани в обследването за енергийна ефективност. В случай че мерките включват системи за отопление и охлаждане и/или производство на електрическа енергия от възобновяеми източници, допустими са само такива за собствено потребление.Приоритет ще бъде даден на проекти в сектори, които се характеризират с висока енергийна интензивност. Това включва химическа промишленост, производство на стомана (но само по втория режим), цимент, керамика, стъкло, вар, цветни метали и хартия. Бонус точки ще получат и проекти, които предвиждат пречистване на отпадъчни води, рециклиране на бракувана продукция или оползотворяване на рециклирани суровини, както и такива, които ще се изпълняват около или на територията на "Натура 2000".Най-много точки (48 от 100) се дават за повишаване на енергийната ефективност, което включва най-вече енергийни спестявания. Икономическата и финансова стабилност на кандидата може да донесе до 24 точки, а 16 точки са предвидени за показателите за конкурентоспособност на предприятието в резултат на изпълнения проект (по прогнозни данни). Приоритетите носят до 9 точки, а за реалистичност на разходите се дават 3 точки.Процедурата се предвижда да бъде с два крайни срока за кандидатстване. Проектите, които не успеят на първия кръг, имат право да кандидатстват и на втория.


description: Още една бизнес идея в сектора на недвижимите имоти

title: Жилище по мярка с един клик

maintext:
[Shutterstcok]
Ако сте търсили апартамент под наем в София, вероятно сте се сблъсквали с няколкото по-известни сайта за обяви, опитали са да ви измамят и сте се запитали дали няма и по-лесен начин. Американският стартъп Apartment List прави нещо много простичко, но изглежда достатъчно необходимо, за да привлече 30 млн. долара финансиране преди няколко дни.
Чрез своето iOS мобилно приложение компанията помага на търсещите жилище. Потребителят трябва да въведе желаните параметри - локация, цена, брой стаи и каквито изисквания още има, а апликацията филтрира подходящите предложения. Удобното в случая е, че за разлика от обикновените сайтове за обяви компанията ви придружава при всяка стъпка от контакта с отдаващите, огледите и евентуалното наемане. Освен че всичко е лесно и удобно чрез само няколко бутона, има и известна гаранция, че обявите са сериозни. Apartment List печели комисиона при всеки подписан договор, а вече е най-бързо растящата дигитална платформа за наеми. В момента 5% от сделките за наем в САЩ минават през Apartment List и моделът определено би бил приложим и за местния пазар.


description: Главен изпълнителен директор на банка ДСК

title: Лекторите на "Банките и бизнесът 2016": Виолина Маринова

maintext:
© НАДЕЖДА ЧИПЕВА
Виолина Маринова е едно знаковите имена в банковото дело на България с повече от 40 години професионален опит. Кариерата й започва през 1971 г., когато постъпва като счетоводител в клон на държавната тогава Държавна спестовна каса (ДСК). Малко по-късно става директор на клона, а през 1996 г. се издига до заместник-председател на управителния съвет и изпълнителен директор на превърнатата вече в банка ДСК. За главен изпълнителен директор е избрана през ноември 2004 г., след като институцията е приватизирана от унгарската OTP. Освен че ръководи втората по големина на активите банка в страната, Маринова е активна в защитаване на интересите на бранша като заместник-председател на управителния съвет на Асоциацията на банките в България.Виолина Маринова ще бъде лектор на конференцията "Банките и бизнесът", която се организира за четвърта поредна година от "Капитал". Тя ще се включи в дискусия за перспективите и предизвикателствата пред банкирането през 2017 г. Събитието ще се проведе на 24 ноември в "София хотел Балкан".Повече за програмата и лекторите можете да научите на capital.bg/banks


description: Инвестициите са на обща стойност над 1.2 млрд. долара

title: Уорън Бъфет купи акции в четири американски авиокомпании

maintext:
Уорън Бъфет изглежда е променил мнението си за авиоиндустрията, което беше крайно негативно
© Kevin Lamarque
Според доклада за третото тримесечие на Berkshire Hathaway
компанията
е купила акции за 797 млн. долара в American Airlies в края на септември.
В другите две компании, за които има информация, дяловете са значително по-малки - инвестиции от по 238 и 249 млн. долара съответно в United Continental и Delta.
Четвъртата инвестиция - в Southwest Airlines, е била направена след края на третото тримесечие и детайли за нея все още няма. Бъфет коментира пред CNBC, че е обявил инвестицията си в Southwest, защото е смятал, че няма да е честно да се знае само за тези в другите три компании. "Бих се почувствал зле, ако на другия ден се говори само за това, защо Southwest не е в списъка", коментира той.
Бъфет отказа да коментира каква точно е причината за масираните инвестиции в авиосектора, особено предвид, че те са направени чрез Berkshire Hathaway, където в момента той споделя отговорността за
управлението с другите двама фондови мениджъри Тод Комбс и Тед Уешлер. Двамата партньори на Бъфет вече разшириха портфолиото на компанията през тази година, след като вече изкупиха акции за 1 млрд. долара от Apple през март. Самият Бъфет отказваше да се включи в технологичния пазар.
Въпросният израз, използван от Бъфет, датира от годишното събиране на компанията през 2013 г. "
През последните сто години са инвестирани ужасно много пари в авиоиндустрията и всички са завършили зле", коментира тогава той. Ненавистта на Бъфет към инвестициите в авиокомпаниите датира от 1989 г., когато той купува акции в US Airways и смята това за една от големите си грешки. Бъфет дори имаше ексцентричен план да създаде телефонна линия за всички инвеститори, които желаят да купят акции от авиокомпаниите. "Името ми е Уорън и съм авиохолик", пошегува се с това Бъфет през 2003 г.
Сега обаче индустрията изглежда много по-спокойно, отколкото преди десетилетие. "През последните осем години американските авиокомпании се насочиха по-активно към инвестициите и по-малко към разширение на пазара. Инвестициите на Бъфет показват, че индустрията в САЩ е по-стабилна и вероятно положението ще се запази", коментира Джордж Хамлин, анализатор в Hamlin Transportation Consulting. Той заяви, че все пак инвестирането в четири компании наведнъж е изненадващо от страна на Бъфет.
Уорън Бъфет е инвестирал над 1.2 млрд. долара в четири американски авиолинии, съобщи самият той пред Financial Times. Бъфет, който през кариерата си е наричал много пъти авиоиндустрията "смъртоносен капан за инвеститорите", изглежда, е променил мнението си. Инвестиционната му компания Berkshire Hathaway е купила акции от United Continental, American Airlines, Delta и Southwest. Новините изненадаха много анализатори и доведоха до сериозен ръст в цената на акциите на компаниите.В предишни години Бъфет не само отбягваше инвестициите в авиокомпаниите, но и активно критикуваше всички, които инвестират в сектора. Резервите му бяха свързани предимно с високата конкуренция, високите цени на труда и нестабилните цени на горивата, които са довели до множество фалити.


title: Петият гастрономически фестивал в Банско започна с експлозия от вкусове

maintext:
1
2
3
4
5
6 [Premier Food festival]
1
2
3
4
5
6 Василики Каралиолу – Генерален мениджър на Ermia Hotels & Resorts, Марина Папуниду – ПР мениджър наt Ermia Hotels & Resorts, Георги Икономов – кмет на община Банско и Госпожа Икономова- съпругата му, Александър Мацурев- зам. кмет на община Банско и Катерина Мацурева – съпругата му
[Premier Food festival]
1
2
3
4
5
6 Анастасиа Барба – Експерт по дигитален маркетинг в Ermia Hotels & Resorts, Наташа Андреоглу – мениджър резервации в Ermia Hotels & Resorts, Алекс Алексиев – Главен готвач в ,Веселина Маринова – гл. редактор в сп. DiVino , Харис Харалампидис – Изпълнителен директор и създател на Gastronomy Essentials и представител на Le Cordon Bleu
[Premier Food festival]
1
2
3
4
5
6 [Premier Food festival]
1
2
3
4
5
6 [Premier Food festival]
1
2
3
4
5
6 [Premier Food festival]
Публикацията е част от платеното съдържание в Капитал Light.
С чаша червено вино и много гурме изкушения на 4 ноември вечерта бе открит петия гастрономически фестивал в град Банско. Десетки гости на хотел "Премиер", както от България, така и от Гърция, имаха възможност да опитат от кулинарните творения на главния шеф-готвач на хотел Премиер – Алекс Алексиев. За магичната атмосфера на събитието допринесе и нежна арфова музика.Представители на топ мениджмънта на Ermia Hotels & Resorts , сред които Василики Каралиолиу – генерален мениджър на Ermia Hotels & Resorts, Наташа Андреоглу – мениджър по резервациите, и Панайотис Дретакис – мениджър на хотел "Премиер", посрещаха лично всички почитатели на артистичната гурме кухнята.Специален гост на събитието бе кметът на община Банско – Георги Икономов.Всички гости, пристигнали специално за откриването, се насладиха на екзотични вкусове и ястия, същински произведения на изкуството.Още по-голяма изненада очакваше ценителите на гурме културата втората вечер. Специално за фестивала директно от Барселона пристигна самият Джорди Естеве – шеф-готвач на ресторант Nectari и носител на една звезда Мишлен. Естеве приготви своите специалитети от каталунската кухня, като гостите на хотел "Премиер" се насладиха на кулинарната прелюдия от мус от мариновани миди и татаки от сьомга с черен сусам, последвани от невероятното изпълнение на тартар от скарида Панчуда с малини и хумус и куп други морски изкушения. Вечерята завърши със специална изненада от Джорди Естеве – "Сладък бургер".Очаквайте още от гастрономическия фестивал и кулинарните изненади на гост шеф-готвачите през следващите дегустационни вечери.Когато храната се превръща в изкуство, Премиер Лъкшъри Маунтин Ризорт е най-подходящото място!Повече информация тук


description: Това ще е поредната агресивна сделка в консолидиращия се технологичен сектор. Чрез сделката Broadcom ще може да се справи с намаляващото търсене на...

title: Broadcom купува Brocade за 5.5 млрд. долара

maintext: Това ще е поредната агресивна сделка в консолидиращия се технологичен сектор. Чрез сделката Broadcom ще може да се справи с намаляващото търсене на телефони на пазара. Според сделката, Broadcom ще плати на Brocade 47% премия над пазарната цена. Акциите на самата Broadcom се покачиха с 8.3% след обявяването на сделката. От понеделник, след като се разбра, че търси купувач, акцииtе на Brocade са се повишили с 30%, пише Reuters.


description: NEXT-DC поема дигиталното обслужване на KFC за България, Мила Миленова ще бъде председател на БДВО през 2018г., Amazon се опитва да придобие арабския интернет търгове Souq.com, а медийната компания Time отказва да се продаде

title: Седмичен бюлетин за маркетинг и реклама (29 ноември)

maintext:
Основателката на NEXT-DC Мария Тодорова и творческият директор Момчил Захариев
Фотограф: Надежда Чипева
33 млн. лв., което представлява ръст от близо 60% на годишна база
тук.
Мила Миленова
Фотограф: БДВО
Фотограф: Mike Segar/Reuters
музикалната стрийминг услуга
Като част от новата функция, компанията добавя и нов рекламен формат, за да поддържа своя бизнес и от реклами. Тя дава възможност на рекламодателите да си купуват пространство, когато потребителите си пуснат дадена песен за втори път или изберат опцията "пропусни".
От 1-ви декември eBay започва рекламна кампания на Pandora " Традиционна Коледа ", която ще продължи две седмици и ще тества новия формат .